Parroċċa San Gejtanu - Ħamrun Biex qatt ma jintesa' min ħabb bil-bosta 'Biex tibqa' mfakkra il-memorja ta' Mons. Nerik Cordina Perez'. Hekk kitbu il-Ħamruniżi ta' qabilna fuq l-irħama li hemm fit-tempju ta' San Gejtanu. U bir-raġun kollul Għax Dun Nerik kien wieħed mill-kolonni kbar li fuqu hu mfassal il-Ħamrun tal-lum. Trid aktar minn ktieb biex tikteb fuq persuna daqshekk importanti. Zgur mhux dawn il-ftit kliem fqar tiegħil Jixirqilha din il- persuna importanti li tkun imfakkra mill- ġenerazzjoni tal-lum. Qabel nasal biex nagħti xi tagħrif fil-qosor fuq dan ir-ragħaj spiritwali, nixtieq ngħid li l-monumenti għalih min-Naxxarin u mill- Ħamruniżi jikkonfermaw dak li qed nikteb dwaru. Tfulitu u żgħożitu Nerik Cordina Perez twieled fi Strada Rjali l- Ħamrun fit-13 ta' Mejju 1895 minn Antonio u Elvira. Il-ġenituri kienu mill-Isla, imma minħabba ix-xogħol ta' missieru fl-istazzjon tal-Ferrovija, kellhom jiġu joqgħodu l-Ħamrun. Neriku, trabba ġo familja li kellha il-biża' t'Alla. Kien ferrieħi u ċajtier. Dejjem minn ta' l-ewwel fl- iskola. Kellu x-xewqa li jidħol fis-Seminarju tal-Furjana. Imma meta tfarfar xi ftit naqset fih is-sejħa għas-Saċerdozju u żdiedet fih il-ħeġġa għall-ballun fejn insibuh mal Ħamrun Bovs 11. Din il-ħaġa inkwetat lil ommu li marret tgħid kollox lil Dun Ġorġ Preca. Dun Gorġ, ta' qaddis li kien, bagħat 'l ommu lura d-dar u qalilha li m'għandiex għalfejn tinkwieta u titħasseb. Għax, ' Kiku', kif kienu jsejħulu sħabu, dalwaqt ibiddel ħsiebu u ser ikun saċerdot mill-aktar żelanti u eżemplari'. Wara biss xahar, Neriku biddel fehmtu u reġa' beda jaħseb fis-Seminarju. Minħabba nuqqas ta' finanzi ndaħal zijuh il- Kanonku Dun Karm Perez, biex seta' jidħol is- Seminarju. Wara, kompla l-istudji u l-formazzjoni tiegħu fis-Seminarju t'Għawdex. Hawnhekk wera l-abilita' tieghu tant li s-Superjuri kienu mkabbrin bih. Saċerdot żagħżugħ Fis-27 ta' Settembru tal-1921 qaddes l-ewwel quddiesa tiegħu fil-Parroċċa ta' San Gejtanu fost il-ferħ tal- familjari tiegħu. Kien għadu saċerdot żagħżugħ meta, f'din il-parroċċa, fl-1 ta'Jannar 1923 waqqaf il-figlie di Maria. i Interessanti l-fatt li l-kappillan Dun Ġużepp Mus- cat kien jara żelu kbir f'Dun Nerik li ġie mitlub minnu biex jaghmel il- paneġierku ta' San Gejtanu. —— Għalkemm ħassha bċċa xogħol tqila għalih, niseġ paneġierku mill-isbaħ fuq il-qaddis: tant li l-kappillan Muscat għannqu miegħu fost l-applaws tal-fidili. Storja oħra interessanti kienet li l-istess kappillan Muscat kien ikkonfondut x'se jagħmel meta il- predikatur tal-eżerċizzi tan-nisa, kien marad.. Issuġġerixxa lil Dun Nerik biex jagħmilhom hu. Dan għall-ewwel ikkonfonda, imma l-kappillan Muscat assigurah li kien kapaċi biżżejjed u nieda il-fatt li l- Eżerċizzi tan-nisa kien se jħallihom f'idejn Dun Nerik. Dun Nerik l-eżerċizzi ghamilhom b'suċċess kbir tant li spiċċa biċ-ċapċip tas-semmiegħa. Dun Nerik kien beda wkoll ix-xandir tal-Vanġelu kull nhar ta' Ħadd fuq ir-Rediffusion.. Dun Nerik fis-27 ta' Mejju 1928 ġie appuntat kappillan tan-Naxxar. Hawnhekk wera l-ħeġġa tiegħu fl-għalqa tal-Mulej billi kabbar id-devozzjonijiet fosthom l-ora santa, id-dehriet ta' Lourdes, il-Gimgħa l-Kbira, il-festa tas-Sagrament u l-kwaranturi . U m'għandniex xi ngħidu, il-festa ta' Marija Bambina. Fin-Naxxar, Dun Nerik wera ħeġġa kbira u sens pastorali qawwi u kien jentużjażma lill-parruċċani bit-tħabrik tiegħu. Tant hu hekk li meta l-awtorita' tal-Knisja riditu biex ikun kappillan tal-Ħamrun, in-Naxxarin ħassew ħafna il-telfa tar-ragħaj spiritwali tagħhom. F'Awissu ta' l-1934, mal-festa ta' San Gejtanu, il- Ħamruniżi ċċelebraw ukoll il-pussess ta' Dun Nerik bħala il-Kappillan l-ġdid , Ħamruniż bħalhom. Saru festi kbar fil-Ħamrun. Dun Nerik ġie milqugħ fil-Knisja parrokkjali ta' San Gejtanu b'ferħ kbir mill-poplu li ntwera bil-baned u l- musketterija. Fil-Ħamrun, bħal fin-Naxxar, Dun Nerik għamel taqliba. Kien magħruf għall-imħabba tiegħu għal- liturġija speċjalment il-kant mill-poplu u s-smigħ tal-kelma t'Alla li kien iwassal bil-predikazzjoni tiegħu. Minn għandu l-għomor, jiftakar fil-Festa tal-Qalb ta' Ġesu' li kienet għal qalbu u kienet tiġi ċċelebrata bl-akbar solennità. Fl-1949, il-Kappillan Dun Nerik waqqaf il-kor tal- Ħamrun immexxi mill-qatt minsi u mibki Dun Gużepp Cachia. Dun Nerik dam kappillan għal 22 sena li fihom għamel ħafna opri fil-parroċċa, fosthom it-twaqqif tal-istituti ta' karita'. Dun Nerik, jibqa' l-iktar imfakkar għall-bini tal- koppla tal-knisja ta' San Gejtanu li l-Ħamruniżi kienu ilhom jistennew għal 43 sena sħaħ. L- ewwel ġebla ta' din l-opra tqegħdet fit-13 ta' April 1953, u tliet snin wara, , fil-festa ta' San Gejtanu, Mons Arċisqof Mikiel Gonzi berikha sollennement fost il-ferħ tal Ħamruniżi kollha. Din l-opra sabiħa tibqa' tfakkarna f'Dun Nerik li baqa' magħruf mal-Ħamruniżi kollha bħala 'il- Kappillan tal-Koppla'. 1 ta' Monsinjur Wasal iż-żmien li l-ħidma intensa ta' Dun Nerik kemm fost in-Naxxarin kif ukoll fost il-Ħamruniżi tiġi magħrufa. L-awtoritajiet ekkleżjastiċi elevawh għal monsinjur tal-kattedral fid-29 ta' Settembu 1956. Dan kien verament mistħoqq għal dmiru lejn l-erwieħ li Alla fdalu f'idejh. Din l-aħbar ferrħet ħafna lill-Ħamruniżi li kellhom rispett kbir lejh. L- għaqdiet kollha kemm ċivili kif ukoll reliġjużi ħejjew festi kbar għal jum il-ħatra tiegħu ta' monsinjur. Il-ħsibijiet t'Alla mhumiex il-ħsibijiet tal-bnedmin. Għal monsinjur Dun Nerik, Alla kien ħejja pjan differenti biex jippremjah għall-appostolat fejjiedi li wettaq tul ħajtu. Wara xi jiem irtirat id-dar, fit-12 ta' Diċembru 1956, iddaħħal l-isptar tal- 'Blue Sis- ters' għall-kura. Marru għadd kbir ta' nies jarawh fosthom l-Arċisqof Gonzi. Meta wasal il-jum tal- pussess, it-30 ta' Diċembru, il-monsinjur kien għadu l-isptar u għalhekk dak li ġie ppjanat kellu jiġi pospost bit-tama li jsir meta joħroġ. Bħal sajjetta fil-bnazzi, f'xi nofs il-lejl il- monsijur qaleb għall-agħar biex fil-31 ta' Dicembru ngħaqad mal-Mulej fis-sema. Din l-aħbar xterdet malajr wara li ngħatat ufficjalment minn Dun Matthew Chircop li aktar tard kellu jkun is-suċċessur tiegħu. Il-Ħamrun intefa' f'luttu kbir għat-telfa ta' dan il-missier spiritwali. Nhar l-1 ta' Jannar tal 1957, It-tebut bil-kadavru tal-monsinjur gie merfugħ fuq l-ispalel mill-Blata l-Bajda għall-Knisja Parrokjali ta' San Gejtanu. Ħadu sehem 'il fuq minn 35 għaqda. Funeral kommoventi u kbir li jibqa' mfakkar minn dawk kollha li kienu jafuh minn kull rokna ta'Malta. L-ispejjeż ta' din il-faċċata qed ikunu sponsorjati minn Aaron il-fotografu Photoworld 431, Fleur de Lvs Road, B'Kara.